[bookmark: _GoBack]V E N D I M
Nr. 711, datë 27.12.2001

PËR STRUKTURAT DHE NIVELET E PAGAVE TË NËPUNËSVE CIVILË NË INSTITUCIONET E ADMINISTRATËS QENDRORE, ADMINISTRATËS SË PRESIDENTIT DHE KUVENDIT DHE DISA SHTESA E NDRYSHIME NË VENDIMIN NR.726, DATË 21.12.2000 TË KËSHILLIT TË MINISTRAVE “PËR PAGAT E PUNONJËSVE TË INSTITUCIONEVE BUXHETORE”, NDRYSHUAR ME VENDIMET NR.39, DATË 26.1.2001, NR.158, DATË 22.3.2001, NR.167, DATË 30.3.2001, NR.174, DATË 30.3.2001, NR.197, DATË 6.4.2001, NR.358, DATË 31.5.2001 DHE NR.424, 
DATË 11.6.2001 TË KËSHILLIT TË MINSTRAVE

Në mbështetje të nenit 100 të Kushtetutës, të neneve 18 e 29 të ligjit nr.8549, datë 11.11.1999 “Statusi i nëpunësit civil” dhe të neneve 2 dhe 6 të ligjit nr.8487, datë 13.5.1999 “Për kompetencat për caktimin e pagave të punës”, me propozimin e Kryeministrit dhe të Ministrit të Financave, Këshilli i Ministrave

V E N D O S I:

1. Struktura e pagave dhe nivelet për nëpunësit civilë dhe institucionet e administratës qendrore, administratës së Presidentit dhe Kuvendit janë sipas lidhjet nr.1, që i bashkëlidhet këtij vendimi dhe është pjesë përbërëse e tij.
2. Paga e grupit (kolona 2) e lidhjes 1 – Diplomë e shkollës së lartë është 9 000 (nëntë mijë) lekë.
3. Shtesa për vjetërsi pune (kolona 3) jepet në masën 2 për qind pas çdo viti pune, deri në 25 vjet, dhe llogaritet mbi pagën e grupit.
4. Shtesa për kualifikim (kolona 4) është 0.
5. Shtesa për pozicion është sipas kolonës 5 të lidhjes nr. 1.
6. Kategorizimi (kolona 1) brenda çdo klase bëhet në përputhje me lidhjen nr.2, e cila i bashkëlidhet këtij vendimi dhe është pjesë përbërëse e tij.
7. Në vendimin nr. 726, datë 21.12.2000 të Këshillit të Ministrave “Për pagat e punonjësve të institucioneve buxhetore”, ndryshuar me vendimet nr.39, datë 26.1.2001, nr.158, datë 22.3.2001, nr.167, datë 30.3.2001, nr.174, datë 30.3.2001 nr.197, datë 6.4.2001, nr.358, datë 31.5.2001 dhe nr.424, datë 11.6.2001 të Këshillit të Ministrave bëhen këto ndryshime:
a) Nivelet e pagave ekzistuese për emërtesat e mëposhtme, në të gjithë vendimin nr.726, shfuqizohen dhe përcaktohen sipas niveleve, si vijon:
- Drejtor i Kabinetit të Kryeministrit barazohet në pagë me nëpunësin civil të kategorisë I-a.
- Këshilltari i Kryeministrit, Zëdhënësi i Kryeministrit dhe Drejtori i Kabinetit të Zëvendëskryeministrit barazohen në pagë me zëvendësministrin, sipas shornjës “b” më poshtë:
- Ndihmësi i Kryeministrit dhe këshilltari i Zëvendëkryeministrit barazohen në pagë me nëpunësin civil të kategorisë I-b.
- Ndihmësi i Zëvendëskryeministrit dhe shefi i kabinetit të ministrit barazohen në pagë me nëpunësin civil të kategorisë II-a.
- Këshilltari i ministrit dhe zëdhënësi barazohen në pagë me nëpunësin civil të kategorisë 
II-b.
b) Në lidhjen 1 “Renditja e funksioneve sipas klasifikimit” nivelet e pagave për emërtesat e mëposhtme ndryshohen si më poshtë vijon:
Presidenti220 000 lekë
Kryeministri, Kryetari i Kuvendit						195 000 lekë
Zëvendëskryeministri,  Nënkryetari i Kuvendit					160 000 lekë
Ministri										150 000 lekë
Deputeti									135 000 lekë
Zëvendësministri								117 000 lekë
Sekretar i Kryeministrit, Presidentit, Kryetarit të
Kuvendit, Zëvendëskryeministrit, Nënkryetarit të
Kuvendit									III-b
Sekretar i ministrit, sekretar							IV-a
c) Ndryshimet e mësipërme pasqyrohen në lidhjet përkatëse të pagave të Presidencës, të Kuvendit dhe të ministrive.
Këto nivele pagash zbatohen dhe për funksionet ekuivalente të administratës së Presidentit dhe të Kuvendit.
8. Zbatimi i niveleve të pagave për të gjitha kategoritë e përcaktuara nga ky vendim do të bëhet pas përfundimit të kategorizimit të pozicioneve. Kategorizimi të përfundojë 60 ditë pas hyrjes në fuqi të këtij vendimi.
9. Deri në përfundim të kategorizimit, nëpunësit civilë të institucioneve të administratës qendrore, të administratës së Presidentit dhe Kuvendit të paguhen sipas niveleve të kategorive minimale të pagave të klasës përkatëse.
10. Punonjësit, të cilët në çastin e hyrjes në fuqi të këtij vendimi kanë nivele pagash më të larta se niveli i përcaktuar në pikën 9 të këtij vendimi, të vazhdojnë të paguhen sipas niveleve ekzistuese të pagave.
11(a) Deri në përfundimin e kategorizimit, shefi i sektorit që ka në varësi një specialist paguhet sipas kategorisë III-b.
Drejtori i drejtorisë që nuk ka sektorë në varësi paguhet sipas kategorisë III-a, Drejtori i Drejtorisë së Përgjithshme që ka në varësi një drejtori paguhet sipas kategorisë II-b.
b) Punonjësit e shkronjës “a” më sipër nuk përfitojnë nga parashikimi i pikës 10 të këtij vendimi.
12. Struktura dhe nivelet e pagave sipas pikave 1-5 të këtij vendimi, zbatohen edhe në funksionet ekuivalente të administratës së Presidentit dhe të Kuvendit.
13. Të gjitha dispozitat në kundërshtim me këtë vendim shfuqizohen.
Ky vendim hyn në fuqi pas botimit në Fletoren Zyrtare dhe i shtrin efektet financiare prej 1 janarit 2001.

KRYEMINISTRI
Ilir Meta


LIDHJA NR.1

	
	
	PAGA MUJORE

	KLASA
	KATEGORITË
	PAGA INDIVIDUALE
(PAGA BAZË)
	SHTESA E POZICIONIT

	
	1
	2
	3
	4
	5

	
	
	Paga e grupit (PG)
	Shtesa vjetore për vjetërsi (SHK)
	Shtesa për kualifikim (SHP)
	Shtesa për pozicion (SHP) lekë

	I
	I-a
	9 000
	2%
	0
	111 000

	
	I-b
	9 000
	2%
	0
	100 000

	II
	II-a
	9 000
	2%
	0
	90 000

	
	II-b
	9 000
	2%
	0
	74 000

	III
	III-a
	9 000
	2%
	0
	55 000

	
	III-b
	9 000
	2%
	0
	40 000

	
IV
	IV-a
	9 000
	2%
	0
	30 000

	
	IV-b
	9 000
	2%
	0
	20 000





LIDHJA Nr.2
KLASIFIKIMI I VENDEVE TË PUNËS NË SHËRBIMIN CIVIL

Vendet e punës në Shërbimin Civil grupohen në 4 klasa si më poshtë:
Klasa I: Ka përgjegjësinë për menaxhimin e institucionit, përcaktimin e strategjisë dhe hartimin e politikave të përgjithshme në fushat që mbulon institucioni, koordinimin e këtyre politikave të përgjithshme dhe përdorimin eficient të të gjitha burimeve financiare, njerëzore etj. për arritjen e rezultateve të përcaktuara, si dhe dhënien e këshillimit përfundimtar dhe të drejtpërdrejtë ministrit ose drejtuesit të institucionit.

Në këtë klasë bëjnë pjesë kategoritë:
I-aSekretar i Përgjithshëm
I-bSekretar i Përgjithshëm në Ministri
Drejtor Departamenti në Këshillin e Ministrave

Klasa II: Është nbiveli më i lartë i menaxhimit të një institucioni dhe ka përgjegjësi për hartimin e politikave në një fushë të caktuar dhe për arritjen e rezultateve të përcaktuara në këtë fushë.
II-a Drejtor i Drejtorisë së Përgjithshme
II-b Drejtor drejtorie

Klasa III: Bën të mundur koordinimin e mendimit dhe opsioneve të reja politike për një fushë të caktuar të specialitetit, zbatimin e politikave në këtë nivel, përgatitjen e propozimeve përfundimtare të cilat duhen aprovuar nga niveli menaxhues më i lartë. Kjo klasë bën të mundur gjithashtu dhe zgjidhjen e problemeve komplekse që lidhen me menaxhimin e projekteve të mëdha ose sektorëve/njësive brenda institucionit.
Në këtë klasë bëjnë pjesë kategoritë:
III-a Përgjegjës sektori
III-b Përgjegjës sektori
Specialist i nivelit të lartë

Klasa IV: Kjo klasë merret me zbatimin e politikave ekzistuese, koordinimin e aktiviteteve të stafit mbështetës, si dhe me formulimin dhe vlerësimin e opsioneve politike mbi një fushë të caktuar, duke u bazuar në eksperiencën profesionale të fushës, njohuritë e specialitetit, analizën e informacionit dhe kërkimin.
Në këtë klasë bëjnë pjesë kategoritë:
IV-a Specialist i nivelit të mesëm
IV-b Speciali

